open-index/open-wikipedia-markdown huggingface dataset:
Ιωάννης (Τζων) Πετρόπουλος

Ο **Ιωάννης (Τζων) Πετρόπουλος** (1929-1999) ήταν Ελληνοαμερικανός ιστορικός.

## Βίος
Ο Ιωάννης (Τζων) Πετρόπουλος γεννήθηκε στις 19 Δεκεμβρίου του 1929 στο Λιούιστον της πολιτείας  Μέιν των Η.Π.Α., από Έλληνες μετανάστες. Αποφοίτησε με τιμητική διάκριση από το Πανεπιστήμιο Γέιλ το 1951 και έλαβε τον τίτλο του διδάκτορα της ιστορίας από το Πανεπιστήμιο του Χάρβαρντ το 1963. Από το 1958 δίδαξε στο Κολλέγιο Άμχερστ της Μασσαχουσέτης βαλκανική και ανατολικομεσογειακή ιστορία. Διετέλεσε πρόεδρος της *Modern Greek Studies Association* (1974-1976), μέλος της συντακτικής επιτροπής του *Byzantine and Modern Greek Studies*, μόνιμος συνεργάτης της Επιθεώρησης Κοινωνικών Ερευνών, επίτιμο μέλος της Εταιρείας Μακεδονικών Σπουδών, και μέλος της *American Historical Association* και του *Middle East Studies Association*.

Πέθανε στις 3 Μαΐου του 1999 μέσα στο γραφείο του στο πανεπιστήμιο την ώρα που διόρθωνε γραπτά φοιτητών του.

## Εργογραφία
*Πετρόπουλος Ιωάννης Α., Κουμαριανού Αικατερίνη, Η θεμελίωση του ελληνικού κράτους: 1833-1843, εκδ. Παπαζήσης, Αθήνα, 1982
*Petropoulos Antony John, Politics and statecraft in the kingdom of Greece : 1833-1843 , New Jersey, Princeton University Press 1968
*Petropoulos Antony John, Πολιτική και συγκρότηση κράτους στο ελληνικό βασίλειο (1833-1843), εκδ. ΜΙΕΤ, Αθήνα, 1997
*Πετρόπουλος Ιωάννης Α., "Τα ελληνικά παραδοσιακά κόμματα κατά την περίοδο της Κατοχής" ,στο Η Ελλάδα στη δεκαετία 1940-1950 Ένα έθνος σε κρίση, εκδ. Θεμέλιο, Αθήνα, 1984

## Πηγές
*Τζον Πετρόπουλος, του Αντώνη Λιάκου, Το Βήμα, 30/05/1999 http://www.tovima.gr/opinions/article/?aid=111372
*Σύντομο βιογραφικό σε Ιστορία του Ελληνικού Έθνους, Εκδοτική Αθηνών, τομ. ΙΓ΄(1977), σελ.567
*"In Memoriam: John Petropoulos (1929-1999)" by Alexander Kitroeff, http://www.historein.gr/vol2_bKitroeff.htm 

Πετρόπουλος
Θεμισώνιον

Το **Θεμισώνιον** ήταν μια αρχαία πόλη της Φρυγίας. 

Βρισκόταν στην επαρχία της Μεγάλης Φρυγίας, στις όχθες του ποταμού Λύκου (αριστερός παραπόταμος του Μαιάνδρου) και στα νοτιοανατολικά της Λαοδικείας. Επειδή το Θεμισώνιον βρισκόταν κοντά στα σύνορα με την Πισιδία, θεωρήθηκε ότι κάποτε ανήκε σε αυτήν.  

Πολύ πιθανόν να ήταν ελληνιστική πόλη όπως κρίνεται από την ονομασία της. Αγνοείται όμως ο ιδρυτής της. Υπάρχουν στην ελληνιστική ιστορία τρία πρόσωπα με το όνομα **Θεμίσων**: ο ένας ήταν ναύαρχος του Αντιγόνου Μονοφθάλμου, ο δεύτερος ήταν φίλος και αξιωματικός του Αντιόχου Β΄ και ο τρίτος φίλος του Αντιόχου Γ΄. Δεν αποκλείεται να ιδρύθηκε από κάποιους εκ των ανωτέρω βασιλέων προς τιμήν ενός εκ των φίλων τους. Κατά την εισβολή των Γαλατών (279 π.Χ.), οι Θεμισωνείς αφού συμβουλεύτηκαν τα μαντεία του Ηρακλέους, του Απόλλωνος και του Ερμού, σώθηκαν σε ένα σπήλαιο που απείχε 30 στάδια από την πόλη. Προς ευγνωμοσύνη λοιπόν στους προρρηθέντες *θεούς*, τους έστησαν αγάλματα προς τιμήν τους στην είσοδο της σπηλιάς, οι οποίοι κατά τον Παυσανία λέγονταν *σπηλαΐται*.  

Στα βυζαντινά χρόνια ήταν βοηθητική έδρα της φρυγικής Λαοδίκειας. Στην Οικουμενική Σύνοδο της Χαλκηδόνος (451 μ.Χ.), αναφερόταν ως *Θεμισσός*, ενώ κατά τον 6ο αιώνα μ.Χ. ο Ιεροκλής την ονομάζει *Θεμεσόνιον*, ως μια εκ των 39 πόλεων της Φρυγίας Πακατιανής υπό κονσουλάριον. Στο Notitiae episcopatuum αναφέρονται επίσκοποι ο Μάγνος στην Σύνοδο Σελευκείας (359 μ.Χ.), ο Ζώσιμος (451 μ.Χ.) και ο Ιωάννης που έλαβε μέρος στην Σύνοδο της Κωνσταντινουπόλεως το 869. Στο ανωτέρο απαντά ως Thampsiopolis και φαίνεται ότι ήταν ενωμένο με την επισκοπή της γειτονικής Αγαθής κώμης της Πισιδίας. 

Σώζονται νομίσματα του Θεμισωνίου από την εποχή του αυτοκράτορος Δομιτιανού (81-96 μ.Χ.) μέχρι του Φιλίππου του νεωτέρου (224 -249 μ.Χ.), με την επιγραφή *ΘΕΜΙΣΩΝΕΩΝ* και μαζί με άλλους τύπους. Επίσης σε άλλα νομίσματα απεικονίζεται άλλη μια θεότητα της πόλεως ο Λυκάβας Σώζων. 

Πρόκειται για το σημερινό Καραχουγιούκ της Τουρκίας. 

## Παραπομπές

## Πηγές
* Μεγάλη ελληνική εγκυκλοπαίδεια.
* Καθολική εγκυκλοπαίδεια. 
* Getzel M. Cohen, "Τhe Hellenistic settlements in Europe, the Islands, and Asia Minor". 

Κατηγορία:Αρχαίες πόλεις της Φρυγίας
Αρτέμης Μάτσας

Ο **Αρτέμης Μάτσας** (1930 - 7 Σεπτεμβρίου 2003) ήταν Έλληνας ηθοποιός, κριτικός κινηματογράφου και σκηνοθέτης. Έπαιξε στο θέατρο και σε σημαντικό αριθμό κινηματογραφικών ταινιών και στην τηλεόραση από το 1949 μέχρι και το 1988. 

Έγινε ευρέως γνωστός λόγω της ερμηνείας του σε ρόλους καταδότη - δωσίλογου σε έργα που διαδραματίζονταν κατά την Κατοχή της Ελλάδας από τις δυνάμεις του Άξονα στον Β΄ Παγκόσμιο Πόλεμο. Αδελφός του ήταν ο συγγραφέας και σκηνοθέτης Νέστορας Μάτσας. Χαρακτηριστική είναι η χρήση του ονόματός του σε δημοσιεύματα αρκετά χρόνια μετά την ενεργό του δράση, για να υποδηλώσει τον προδότη ή τον καταδότη.

## Βιογραφία
Ο πατέρας του πέθανε σε στρατόπεδο συγκέντρωσης στη Γερμανία κατά τον Β' Παγκόσμιο Πόλεμο λόγω της εβραϊκής του καταγωγής. Ο Αρτέμης Μάτσας είχε σπουδάσει στη Δραματική Σχολή του Ωδείου Αθηνών και εργάστηκε με την ιδιότητα του κινηματογραφικού και καλλιτεχνικού συντάκτη σε εφημερίδες και περιοδικά. Οι πρώτες ταινίες στις οποίες έπαιξε στον κινηματογράφο ήταν το *[[Ερωτικό ταξίδι]]* (1949) και  *[[Τα Αρραβωνιάσματα]]* (1950). Ως σκηνοθέτης είχε τον θίασο «Στούντιο Ονείρων».

Πέθανε σε ηλικία 73 ετών στην Αθήνα. Οι νεκρολογίες για τον Μάτσα έκαναν αντιπαραβολή του ρόλου του «κακού» που είχε παίξει και λόγω των οποίων ήταν γνωστός, με το γεγονός ότι ο ίδιος ήταν καλόκαρδος και «χρυσή καρδιά», «ένας πραγματικά καλός, ένας σπάνιος άνθρωπος».

## Φιλμογραφία

## Εργογραφία
Βιβλία που έγραψε:
* Μεγάλες θεατρικές οικογένειες, Αρτέμης Μάτσας, 1978
* Θεατρικές μνήμες, Αρτέμης Μάτσας, Εκδ. Πιτσιλός, 1986
* Το άλλο πρόσωπο του θεάτρου, Αρτέμης Μάτσας, Εκδ. Πιτσιλός, 1988
* Έλλη Ζουρούδη, μια ζωή χορός, Αρτέμης Μάτσας, Δήμος Λεβιθόπουλος, Αθήνα, Σμυρνιωτάκης 1992

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Εξωτερικοί σύνδεσμοι
* Αρτέμης Μάτσας  (ιστοσελίδα 90 λεπτά), φιλμογραφία
* Συντελεστές - Φιλμογραφία: Μάτσας, Αρτέμης
* Artemis Matsas, IMDb
* ΜΗΧΑΝΗ ΤΟΥ ΧΡΟΝΟΥ - Αρτέμης Μάτσας: Ο ηθοποιός που έγινε γνωστός από τους ρόλους ως δωσίλογος.

## Παραπομπές


Κατηγορία:Έλληνες κριτικοί του κινηματογράφου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες συγγραφείς του 20ού αιώνα
Κατηγορία:Απόφοιτοι του Ωδείου Αθηνών
C3H7Cl

* Ο γενικός χημικός τύπος C3H7Cl μπορεί να αναφέρεται στα ακόλουθα δύο (2) ισομερή θέσης:

# 1-χλωροπροπάνιο, με σύντομο συντακτικό τύπο CH3CH2CH2Cl.
# 2-χλωροπροπάνιο, με σύντομο συντακτικό τύπο CH3CHClCH3.

Κατηγορία:Αποσαφηνίσεις χημικών τύπων
Κατηγορία:C3
Κατηγορία:Οργανικές ενώσεις χλωρίου
Κατηγορία:Κορεσμένες ενώσεις
1381 Δουναβία

Η **Δουναβία (Danubia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,225. Ανακαλύφθηκε το 1930 από τον Σοβιετικό αστρονόμο Εβγκένι Φιοντόροβιτς Σκβορτσόφ, που παρατηρούσε από το Σιμέις της Κριμαίας, και πήρε το όνομά της από τον μεγάλο ποταμό Δούναβη.

## Φυσικά χαρακτηριστικά
Η μέση διάμετρος της Δουναβίας εκτιμάται σε 24 περίπου χιλιόμετρα. Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Δουναβια
Κατηγορία:Δούναβης
1382 Γκέρτι

μικρογραφία|3D μοντέλο του αστεροειδούς 1382 Γκέρτι
Ο **Γκέρτι (Gerti)** είναι ένας μικρός αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,018. Ανακαλύφθηκε το 1925 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το υποκοριστικό της Gertrud Höhne, γραμματέως του Ινστιτούτου Αστρονομικών Υπολογισμών στο Βερολίνο.

## Φυσικά χαρακτηριστικά
Η μέση διάμετρος του Γκέρτι εκτιμάται σε 9,9 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,18. Ο Γκέρτι περιστρέφεται γύρω από τον εαυτό του μία φορά κάθε 3 ώρες και 5 λεπτά, μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκερτι
1385 Γκελρία

Η **Γκελρία (Gelria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,756. Ανακαλύφθηκε το 1935 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής και πήρε το όνομά της από τη λατινική μορφή του ονόματος της ολλανδικής επαρχίας Χέλντερλαντ.

## Φυσικά χαρακτηριστικά
Η μέση διάμετρος της Γκελρίας εκτιμάται σε 22,20 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,1883. Δεν είναι γνωστό αν και με ποια περίοδο περιστρέφεται η Γκελρία γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκελρια
1386 Στορερία

Η **Στορερία (Storeria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,263. Ανακαλύφθηκε το 1935 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του προς τιμή του Νόρμαν Γουάιμαν Στόρερ (Norman Wyman Storer), καθηγητή της αστρονομίας στο Πανεπιστήμιο του Κάνσας.

## Φυσικά χαρακτηριστικά
Η μέση διάμετρος της Στορερίας δεν είναι γνωστή με κάποια ακρίβεια. Ο φασματικός τύπος της είναι **Ch**. Η Στορερία περιστρέφεται γύρω από τον εαυτό της μία φορά κάθε 8 ώρες και 40 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Στορερια
1387 Κάμα

μικρογραφία|Η τροχιά του αστεροειδούς 1387 Κάμα
Ο **Κάμα (Kama)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,182. Ανακαλύφθηκε το 1935 από τη Ρωσίδα-Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε το όνομά του από τον ποταμό Κάμα της Ρωσίας, τον μακρύτερο αριστερό παραπόταμο του Βόλγα.

## Φυσικά χαρακτηριστικά
Τα φυσικά χαρακτηριστικά του Κάμα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καμα
Άγιος Δημήτριος Πάτρας

Ο **Άγιος Δημήτριος ** είναι συνοικία της Πάτρας, από τις παλαιότερες της πόλης, η οποία οφείλει το όνομά της στον ομώνυμο ναό. Βρίσκεται στη λεγόμενη *Άνω Πόλη* και πλησίον του κέντρου της Πάτρας. Συνορεύει με τις συνοικίες Κρητικά, Μαρούδα, Αγία Αικατερίνη και Ταμπάχανα. Κεντρική πλατεία της συνοικίας είναι η "Πλατεία Ομονοίας" (επίσημη ονομασία: "Πλατεία Παπαδιαμαντόπουλου"). 

## Ιστορία
200px|thumb|right|Ο Χώρος όπου βρισκόταν η επισκοπική κατοικία και έμενε ο Γερμανός Γ΄.
200px|thumb|right|Ενδεικτική πινακίδα της θέσεως της οικίας του Γερμανού Γ΄.
Αναφέρονται ο ναός και η συνοικία ήδη από το 1668, ενώ σε έγγραφο του 1713 αναφέρεται και με την ονομασία "στα Καλύβια". Τοπωνύμιο "βασιλικό" αναφέρεται στη συνοικία και στο σημείο όπου βρισκόταν η οικία του επισκόπου, στην οποία έμεινε και ο Παλαιών Πατρών Γερμανός Γ΄ κατά την θητεία του ως Αρχιεπίσκοπος Παλαιών Πατρών. Σύμφωνα με τον Τριανταφύλλου, η ονομασία "στα Καλύβια" δείχνει νέα γειτονιά που δημιουργήθηκε στη συνοικία, ίσως και εγκατάσταση προσφύγων πριν το 1821. 

Το όνομα προέρχεται από τον ομώνυμο ναό. Ο ναός του Αγίου Δημητρίου το 1819 έγινε μητροπολιτικός με 4 εφημέριους και δίπλα σε αυτόν βρισκόταν και η επισκοπική κατοικία. Ο ναός αυτός και η επισκοπική κατοικία γκρεμίστηκαν για να χτιστεί ο σημερινός, μεγαλύτερος σε έκταση, που εγκαινιάστηκε στις 16 Μαρτίου 1880 από τον επίσκοπο Ιθάκης Γαβριήλ.

Μπροστά από την κεντρική είσοδο του ναού διερχόταν ανώνυμη οδός αρχικά, που αργότερα της δόθηκε το όνομα *οδός Αγίου Δημητρίου* το 1852.

Στον Άγιο Δημήτριο βρισκόταν η οικία και το κατάστημα του έμπορου και αγωνιστή της Επαναστάσεως του 1821 Ιωάννη Παπαδιαμαντόπουλου  . Από το σπίτι του ξεκίνησε στις 21 Μαρτίου 1821 ο ξεσηκωμός των Πατρινών και εκεί έγινε, στην Πάτρα, η πρώτη μάχη του αγώνα, όταν οι Τούρκοι επιχείρησαν να το καταλάβουν ανεπιτυχώς.

Εφημέριος του Ναού του Αγίου Δημητρίου Πατρών (1919 και εξής) διετέλεσε ο τότε Αρχιμανδρίτης Γερβάσιος Παρασκευόπουλος, τώρα  Άγιος Γερβάσιος των Πατρών,  που στο Ναό αυτό ίδρυσε το 1923  τα πρώτα Kατηχητικά Σχολεία στην Ελλάδα.

## Αθλητισμός
Την συνοικία έχει έδρα ο Α.Ο. Άγιος Δημήτριος Πατρών με τμήμα ποδοσφαίρου και συμμετοχή στην Γ΄εθνική κατηγορία. Παλαιότερα υπήρχε και ο *Α.Ο. Ομόνοια*, επίσης με ποδοσφαιρικό τμήμα, που σήμερα είναι ανενεργός.

## Παραπομπές και υποσημειώσεις


## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

## Βιβλιογραφία
* Βασίλειος Οικονομόπουλος (επιμ.), *Πατρινό αθλητικό πανόραμα*, Πάτρα 1995, λήμμα "ΑΟ Άγιος Δημήτριος".
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση.

Κατηγορία:Συνοικίες της Πάτρας
1383 Λιμβουργία

Η **Λιμβουργία** (*Limburgia*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,012. Ανακαλύφθηκε το 1934 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά της από την ιστορική επαρχία των Κάτω Χωρών Λιμβουργία.

Αξιοσημείωτη είναι η πολύ μικρή κλίση της τροχιάς της Λιμβουργίας ως προς την εκλειπτική (μόλις 3,1 λεπτά της μοίρας), γεγονός που διευκολύνει πολύ μία διαστημική αποστολή προς αυτό τον αστεροειδή.

## Φυσικά χαρακτηριστικά
Η μέση διάμετρος της Λιμβουργίας εκτιμάται σε 22,32 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0891.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λιμβουργια
Κατηγορία:Λιμβουργία (Ολλανδία)
Ιωάννης Ανδρέας Κάργας

Ο **Ιωάννης-Ανδρέας Κάργας** () (Βενετία, 11 Νοεμβρίου 1560 – Σύρος, 2 Οκτωβρίου 1617) διετέλεσε καθολικός Επίσκοπος Σύρου το διάστημα 1607–1617. 

Γεννήθηκε στη Βενετία στις 11 Νοεμβρίου 1560 και χειροτονήθηκε Επίσκοπος Σύρου στις 30 Ιουλίου 1607. Κατά την επιδρομή των Τούρκων στο νησί το 1617, υπό την ηγεσία του Καπουδάν Πασά Αλή Τσελεπή, αιχμαλωτίστηκε και απαγχονίστηκε στις 2 Οκτωβρίου του ίδιου έτους. 

Προς τιμήν του, έχει δοθεί το όνομά του στην οδό που καταλήγει στα σκαλάκια της Άνω Σύρου, στα όρια του οικισμού με την πρωτεύουσα Ερμούπολη.

## Παραπομπές


## Εξωτερικοί σύνδεσμοι
* Πληροφορίες στα ιταλικά
* Βιογραφικό στο Catholic-hierarchy.org 

## Εξωτερικοί σύνδεσμοι
*Ιωάννης Ανδρέας Κάργας στον ''Πανδέκτη'', του Εθνικού Ιδρύματος Ερευνών

Κατηγορία:Επίσκοποι Σύρου
Κατηγορία:Έλληνες Ρωμαιοκαθολικοί
Φιλεταίρεια Μυσίας

Η **Φιλεταίρεια** ήταν μια ελληνιστική πόλη της Μυσίας. 

Εικάζεται ότι ιδρύθηκε από τον **[[Ευμένης Α' της Περγάμου|Ευμένη Α΄]]** της Περγάμου, αν και το όνομα προδίδει για ιδρυτή τον **[[Φιλέταιρος της Περγάμου|Φιλέταιρο]]**. Η πόλη βρισκόταν στους πρόποδες του όρους Ίδα της Τρωάδος. Σε αυτήν την πόλη, όπως και στην Αττάλεια, οι μισθοφόροι στασίασαν εναντίον του Ευμένους Α΄.

Φαίνεται ότι η Φιλεταίρεια βρισκόταν στην ανατολική πλευρά της Ίδας, καθώς νεώτεροι ερευνητές την τοποθετούσαν στον Αδραμμυτηνό κόλπο, μεταξύ Αντάνδρου και Αδραμμυτίου. Ωστόσο η ίδρυση της πόλεως ανάγεται στον Ευμένη Α΄ και μάλιστα μεταξύ της περιόδου 263-1 π.Χ., δηλαδή στο διάστημα από την ανάρρησή του στον Περγαμηνό θρόνο, μέχρι και την νίκη του επί του Αντιόχου Α΄ στις Σάρδεις.

Άγνωστη η σημερινή της τοποθεσία. 

## Πηγές
* Getzel M. Cohen, "The Hellenistic settlements in Europe, the Islands, and Asia Minor".

Κατηγορία:Αρχαίες πόλεις της Μυσίας
1388 Αφροδίτη

μικρογραφία|3D μοντέλο του αστεροειδούς 1388 Αφροδίτη
Ο αστεροειδής **1388 Αφροδίτη (1388 Aphrodite)**, που δεν πρέπει να συγχέεται με τον ομώνυμο πλανήτη, είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,795. Ανακαλύφθηκε το 1935 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου.

## Φυσικά χαρακτηριστικά
Η μέση διάμετρος του αστεροειδούς αυτού εκτιμάται σε 25,22 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,1317. Ο αστεροειδής Αφροδίτη περιστρέφεται γύρω από τον εαυτό του μία φορά κάθε 11 ώρες και 56,6 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αφροδιτη
Κατηγορία:Αφροδίτη
1389 Όνι

μικρογραφία|3D μοντέλο του αστεροειδούς 1389 Όνι
Η **Όνι (Onnie)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,364. Ανακαλύφθηκε το 1935 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά της από το υποκοριστικό της Α. Κρούιτ, μιας συγγενούς του Γ. Πελς, υπαλλήλου στο Αστεροσκοπείο του Λέιντεν.

## Φυσικά χαρακτηριστικά
Η μέση διάμετρος της Όνι εκτιμάται σε 28 περίπου χιλιόμετρα. Ο φασματικός τύπος της είναι άγνωστος, όπως και το άλβεδό της. Η Όνι περιστρέφεται γύρω από τον εαυτό της μία φορά κάθε 20 ως 24 ώρες περίπου, μία αρκετά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ονι
Γαβριήλ Θεσσαλονίκης

Ο **Γαβριήλ Θεσσαλονίκης** (β΄μισό 14ου-1416;) διαδέχτηκε στη μητροπολιτική έδρα της Θεσσαλονίκης τον Ισίδωρο Γλαβά σε χαλεπούς καιρούς, γιατί στο μεταξύ είχε καταληφθεί από τους Τούρκους (1387).

## Βίος
Ανήκε σε οικογένεια κληρικών της Θεσσαλονίκης και μαθήτευσε κοντά στον ιερομόναχο Μακάριο Χούμνο. Το 1383 εγκαταστάθηκε στην Κωνσταντινούπολη και διακρίθηκε στους εκκλησιαστικούς κύκλους, με αποτέλεσμα να γίνει ηγούμενος της Μονής της Χώρας και επόπτης όλων των μοναστικών ιδρυμάτων της βυζαντινής πρωτεύουσας.

Το 1389 εξελέγη Μητροπολίτης Χαλκηδόνος και απέκτησε την εύνοια του αυτοκράτορα Μανουήλ Β΄ Παλαιολόγου ως ικανός και συνετός ιεράρχης. Γύρω στο 1397 επέστρεψε στη γενέτειρά του και χάρη στο ήθος και το κύρος του επιβλήθηκε στους κατακτητές και πέτυχε έτσι την παροχή προνομίων στους Θεσσαλονικείς. Πρωτοστάτησε επίσης στις διαπραγματεύσεις για την εκκένωση της πόλης από τα τουρκικά στρατεύματα (1402).

## Παραπομπές


## Βιβλιογραφία
* Ἐγκώμιον εἰς τὸν ἀρχιεπίσκοπον Θεσσαλονίκης Γαβριήλ, ἔκδ. Ἀστ. Ἀργυρίου, Μακαρίου τοῦ Μακρῆ Συγγράμματα [Βυζαντινά κείμενα καὶ μελέται], Θεσσαλονίκη 1996, 101-120 Κατάλογος κειμένων 
* Amvrosios-Aristotelēs Zōgraphos (Bishop of Zela),Ο Γαβριήλ Θεσσαλονίκης και το αποδιδόμενο εις αυτόν ανέκδοτο ομιλιάριο: γραμματολογική, φιλολογική και θεολογική μελέτη, Κέντρο βυζαντινών ερευνών, Τόμος 44 (2007) ISBN 9789607856258

## Εξωτερικοί σύνδεσμοι
* Γράμμα του Μητροπολίτη Θεσσαλονίκης Γαβριήλ

Κατηγορία:Μητροπολίτες Θεσσαλονίκης
Κατηγορία:Μητροπολίτες Χαλκηδόνος
1390 Αμπαστουμάνι

μικρογραφία|3D μοντέλο του αστεροειδούς 1390 Αμπαστουμάνι
Ο **Αμπαστουμάνι (Abastumani)** είναι ένας μεγάλος αλλά πολύ σκουρόχρωμος αστεροειδής, που κινείται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,011. Ανακαλύφθηκε το 1935 από τη Ρωσίδα-Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε το όνομά του από τη λουτρόπολη Αμπαστουμάνι στη Γεωργία, όπου βρίσκεται το Εθνικό Αστροφυσικό Αστεροσκοπείο της Γεωργίας.

## Φυσικά χαρακτηριστικά
Η μέση διάμετρος του Αμπαστουμάνι εκτιμάται σε 101,58 χιλιόμετρα. Ο φασματικός τύπος του είναι **P** (κατά Tholen), ενώ το γεωμετρικό άλβεδό του είναι 0,0298. Ο Αμπαστουμάνι περιστρέφεται γύρω από τον εαυτό του μία φορά κάθε 17 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αμπαστουμανι
1384 Κνιέρτιε

Η **Κνιέρτιε (Kniertje)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,403. Ανακαλύφθηκε το 1934 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά της από το ομώνυμο πρόσωπο του θεατρικού έργου *Op hoop van zegen* του Ολλανδού δημοσιογράφου και θεατρικού συγγραφέα Χέρμαν Χάιερμανς (Herman Heijermans).

## Φυσικά χαρακτηριστικά
Η μέση διάμετρος της Κνιέρτιε εκτιμάται σε 27,52 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,3077. Η Κνιέρτιε περιστρέφεται γύρω από τον εαυτό της μία φορά κάθε περίπου 10 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κνιερτιε
1391 Καρελία

μικρογραφία|3D μοντέλο του αστεροειδούς 1391 Καρελία
Η **Καρελία (Carelia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,614. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά της από την ομώνυμη περιοχή της Βόρειας Ευρώπης.

## Φυσικά χαρακτηριστικά
Η μέση διάμετρος της Καρελίας εκτιμάται σε 13 περίπου χιλιόμετρα. Ο φασματικός τύπος της είναι **S** (λιθώδης). Δεν είναι γνωστό αν και με ποια περίοδο περιστρέφεται η Καρελία γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καρελια
Κατηγορία:Καρελία
Λυσιμάχεια Αιολίδος

Η **Λυσιμάχεια** ήταν μια αρχαία πόλη της Αιολίδας.

Η μοναδική αναφορά για την πόλη γίνεται από τον Πλίνιο (ΝΗ 5,122) που την τοποθετούσε στις αιολικές μικρασιατικές ακτές, μεταξύ των πόλεων της Κάνης και του Αταρνέως. Επομένως βρισκόταν απέναντι από την νήσο Λέσβο. Λογικό είναι να ιδρύθηκε από τον **[[Λυσίμαχος|Λυσίμαχο]]** όταν κατείχε τα μικρασιατικά εδάφη (302-281 π.Χ.), ίσως μάλιστα να την ίδρυσε προς τιμήν του ο στρατηγός του **Πρεπέλαος**. 

Ο ιστορικός Tscherikower τοποθετούσε την ελληνιστική πόλη στην χερσόννησο που σχηματίζει η Κάνη, στο σημερινό Hatiplar της Τουρκίας. 

## Πηγές
* Getzel M. Cohen, "The Hellenistic settlements in Europe, the Islands, and Asia Minor". 

## Παραπομπές


Κατηγορία:Αρχαίες πόλεις της Μυσίας
Στροβιλομηχανή

**Στροβιλομηχανές** (αγγλικά: turbomachines) ονομάζουμε τις μηχανές, οι οποίες συναλλάσσουν ενέργεια με το ρευστό που ρέει εντός τους. Η συναλλαγή αυτής της ενέργειας γίνεται μέσω της αλληλεπίδρασης που συμβαίνει μεταξύ του ρευστού και των πτερυγίων (blades) των στροβιλομηχανών.

## Κατηγορίες
Οι κατηγορίες των στροβιλομηχανών είναι οι παρακάτω:
*Ανάλογα με τον αν δίνουν ή παίρνουν έργο χωρίζονται σε στροβίλους και εργοστροβιλομηχανές.
*Ανάλογα με την δίοδο του ρευστού στο εσωτερικό τους χωρίζονται σε ακτινικές, αξονικές και μικτής ροής.
*Ανάλογα με το είδος του ρευστού που τις διατρέχει χωρίζονται σε ατμοστροβίλους, αεριοστρόβιλους και υδροστροβίλους.

## Βαθμίδες
Βαθμίδες (stages) είναι το βασικό μέλος μιας στροβιλομηχανής και αποτελείται κατά βάση από ένα κινητό και ένα ακίνητο μέλος. Στη βαθμίδα του συμπιεστή προηγείται η κινητή πτερύγωση και έπεται η σταθερή ενώ το αντίστροφο συμβαίνει στη βαθμίδα του στροβίλου. Αν η μηχανή μας αποτελείται από μια και μόνο βαθμίδα λέγεται μονοβάθμια (one stage) ενώ αν έχει περισσότερες λέγεται πολυβάθμια (multi-stage). Θα πρέπει εδώ να αναφερθεί ότι η σταθερή πτερύγωση είναι "καρφωμένη" πάνω στο εξωτερικό κέλυφος της μηχανής, ενώ η κινητή είναι καρφωμένη πάνω στον άξονα της μηχανής και είναι αυτή που παίρνει ή δίνει έργο στο ρευστο.

Κατηγορία:Κινητήριες μηχανές
Κατηγορία:Τεχνολογίες αερίων
Γιορκσάιρ τεριέ

Οι σκύλοι **Γιορκσάιρ [[τεριέ]],** γνωστοί με το υποκοριστικό Yorkie, αποτελούν σήμερα μία από τις πιο δημοφιλείς φυλές τόσο στην Ελλάδα όσο και παγκοσμίως. Το χρώμα του τριχώματός τους, εντυπωσιακό και μεταξένιο, παραμένει μαύρο ως και την ηλικία των 3 μηνών, όταν ένα σκούρο μπλε – αργυρό χρώμα κάνει την εμφάνισή του. Πολλοί ιδιοκτήτες κόβουν τις ουρές τους, αν και το κόψιμο της ουράς όπως και κάθε άλλη καλλωπιστική παρέμβαση είναι παράνομη στην Ελλάδα από το 1992. 

Μεταξύ των χαρακτηριστικών τους είναι το επίπεδο κεφάλι, τα κανονικού μήκους δόντια και τα μαύρα νύχια. Έχουν ζωηρά μάτια και αυτιά όρθια κατά το ήμισυ. Στο κεφάλι έχουν τόσα πολλά μαλλιά που σχεδόν πάντα είναι αναγκαίο να μαζεύονται πάνω. Πολλές φορές οι ιδιοκτήτες των Yorkie τούς κόβουν τα μαλλιά στο κεφάλι. Αρκετοί άνθρωποι τα θέλουν στο σπίτι, πράγμα που είναι απολύτως κατανοητό, αλλά δίνοντας βάση στο γεγονός ότι δεν μαδάνε και ότι δεν φέρνουν κακοσμία σε χώρους, είναι ιδανικά για οποιοδήποτε χώρο (μικρό ή μεγάλο). Επίσης είναι αξιοσημείωτο το γεγονός ότι οι τρίχες τους είναι ακριβώς όπως οι ανθρώπινες. Οι τρίχες μεγαλώνουν χωρίς να μαδάνε και να πέφτουν, σε αντίθεση με τις άλλες ράτσες που έχουν δύο στρώσεις τριχώματος.

Το βάρος ενός ενήλικου, σύμφωνα με τον Αμερικανικό Κυνολογικό Όμιλο, κυμαίνεται από 1,8 έως 3,2 κιλά. Ανάλογα με το μέγεθός τους, το προσδόκιμο ζωής μπορεί να φτάσει έως και τα 15 χρόνια.

## Φωτογραφίες

File:Yorkshire teriery 522.jpg|Γιορκσάιρ τεριέ
File:JorkshireNamedNika.png|Γιορκσάιρ τεριέ
File:Yorkshire terrier 2013a.jpg|Γιορκσάιρ τεριέ
File:Yorkshire Terrier Apple.jpg|Γιορκσάιρ τεριέ
File:Filou DSC01224 ji.jpg


## Εξωτερικοί σύνδεσμοι

*Πληροφορίες για το Γιορκσάιρ τεριέ στο Petcorner

## Παραπομπές


        

Κατηγορία:Φυλές σκύλων
Χόρχε Γκριέγκο

Ο **Χόρχε Γκριέγκο** («Γεώργιος ο Έλλην») ήταν Έλληνας κονκισταδόρ, ο οποίος γεννήθηκε στην Ελλάδα το 1504 και αργότερα μετανάστευσε στην Ισπανία, όπου ακολούθησε τον Έλληνα φίλο του και κονκισταδόρ Πέδρο δε Κάνδια στον Παναμά και αργότερα στο Περού.

Ακολουθώντας τον φίλο του Πέδρο δε Κάνδια ο οποίος ηταν διοικητής του πυροβολικού του ισπανικού στρατού στο Περού, υπηρέτησε ως κονκισταδόρ στο πεζικό του Φρανθίσκο Πιθάρρο. Το 1532 οι δύο Έλληνες κονκισταδόρες, ο Πέδρο δε Κάνδια και ο Χόρχε Γκριέγκο πήραν μέρος στην μάχη της Καχαμάρκα ενάντια στον κατά πολύ μεγαλύτερο στρατό των 'Ινκα. Τελικά οι δυνάμεις του Πιθάρρο νίκησαν τις δυνάμεις του αυτοκράτορα Αταουάλπα των Ίνκα. Για τις υπηρεσίες του ο Χόρχε Γκριέγκο έλαβε μερίδιο απο τους θησαυρούς των Ίνκα στο Κούζκο. Αργότερα ο Χόρχε Γκριέγκο εγκαταστάθηκε στο Περού ως "Ενκομεντέρο" που στα ισπανικά σημαίνει ο έμπιστος. Ο φέρων τον τίτλο αυτό είχε το δικαίωμα να διατηρεί υπό την εργοδοσία του ιθαγενείς. Το 1544 και 1545 καταλυτική υπήρξε η συνεισφορά του στις εκστρατείες του Μπλάσκο Νούνιεθ Βέλα και του Πέδρο ντε λα Γκάσκα καθώς έφτιαξε μεγάλες ποσότητες πυρίτιδας για τα πυροβόλα όπλα των Ισπανών. Αρκετοί Έλληνες συμμετείχαν στην κατάκτηση του Νέου Κόσμου και ήταν γνώστες της πυρίτιδας και των πυροβόλων όπλων. 

Τελικά ο Χόρχε Γκριέγκο γύρισε στην Ισπανία και εγκαταστάθηκε στη συνοικία Τρίανα της Σεβίλλης.

## Παραπομπές


## Δείτε ακόμα
* Πέδρο δε Κάνδια

Κατηγορία:Έλληνες κονκισταδόρες
Πανελλήνιο πρωτάθλημα ανώμαλου δρόμου γυναικών 1956

Το Πανελλήνιο πρωτάθλημα ανώμαλου δρόμου γυναικών 1956, διεξήχθη στις 26 Φεβρουαρίου στη Νέα Φιλαδέλφεια, στο εκεί Γυμναστήριο της ΑΕΚ, σε απόσταση 1.500μ. Πρωταθλήτρια στο ομαδικό αναδείχθηκε η **Ε.Α.Σ.Α.** (Γυμναστική Ακαδημία) για τρίτη φορά στην ιστορία της.

## Ομαδική βαθμολογία

## Ατομικό

## Πηγή
* "Αθλητική Ηχώ", 25/2/1956.
* "Αθλητική Ηχώ", 28/2/1956.

Γυναικων
Κατηγορία:Στίβος το 1956
Κατηγορία:Δήμος Φιλαδελφείας-Χαλκηδόνος
Πανελλήνιο πρωτάθλημα ανώμαλου δρόμου γυναικών 1955

Το Πανελλήνιο πρωτάθλημα ανώμαλου δρόμου γυναικών 1955, διεξήχθη στις 6 Mαρτίου στη Νέα Φιλαδέλφεια, στο εκεί Άλσος, σε απόσταση 1.500μ. Πρωταθλήτρια στο ομαδικό αναδείχθηκε η Γυμναστική Ακαδημία για δευτερη φορά στην ιστορία της.

## Ομαδική βαθμολογία

## Ατομικό

## Πηγές
* "Αθλητική Ηχώ", 7/3/1955.

Γυναικων
Κατηγορία:Στίβος το 1955
Κατηγορία:Δήμος Φιλαδελφείας-Χαλκηδόνος
Σύστημα απογραφής

## Ορισμός
Ένα **σύστημα απογραφής** (**inventory system**) είναι ένα σύστημα το οποίο καλύπτει όλες τις πτυχές της διαχείρισης των αποθεμάτων της εταιρείας. Αυτές είναι η αγορά, η λήψη, η παρακολούθηση, η διαχείριση αποθήκευσης και αποθεματοποίησης, ο κύκλος εργασιών και η αναδιάταξη. Αυτές οι λειτουργίες πρέπει να εκτελούνται με τη σειρά, προκειμένου να έχουν μια καλή διαχείριση του συστήματος ελέγχου της απογραφής. Τα ηλεκτρονικά συστήματα ελέγχου απογραφής επιτρέπουν την ολοκλήρωση των διαφόρων λειτουργικών υποσυστημάτων που αποτελούν μέρος της διαχείρισης των αποθεμάτων σε ένα ενιαίο συνεκτικό σύστημα.

## Λειτουργίες των συστημάτων απογραφής

* Διαχείριση των αποθεμάτων σε πραγματικό χρόνο για το σύνολο των προϊόντων
* Πλήρης ενσωμάτωση με το σύστημα καταλόγου (catalog system) καθώς και με το σύστημα παραγγελιών (order system)
* Ενσωμάτωση σε συστήματα LOB (line of business)

## Χαρακτηριστικά

### Κύρια χαρακτηριστικά

* Η προβολή σε πραγματικό χρόνο της απογραφής της κατάστασης των προϊόντων και συναφών πληροφοριών (εάν είναι διαθέσιμο ή μη, δυνατότητα προπαραγγελίας κτλ).
* Το φιλτράρισμα των προϊόντων καθώς και των πληροφοριών τους έτσι ώστε να εμφανίζονται μόνο εκείνα τα προϊόντα τα οποία είναι διαθέσιμα.
* Ελάττωση του επιπέδου αποθεμάτων, όταν οι παραγγελίες υποβάλλονται σε επεξεργασία.
* Η λήψη ειδοποιήσεων όταν τα επίπεδα αποθεμάτων βρίσκονται σε οριακό σημείο εξαντλήσεως.
* Ενσωμάτωση των επιπέδων αποθεμάτων με εφαρμογές LOB.
* Προσφορά μίας καλύτερης εικόνας για τις πωλήσεις των προϊόντων καθώς και των υποκατάστατων τους..

### Επιπρόσθετα χαρακτηριστικά

* Inventory API. Τα Inventory API επιτρέπουν στους προγραμματιστές να αλληλεπιδρούν άμεσα με το σύστημα απογραφής.
* Εισαγωγές και εξαγωγές των δεδομένων. Στοιχεία για τα αποθέματα μπορούν να εισάγονται και εξάγονται είτε χρησιμοποιώντας τη Διαχείριση Καταλόγου είτε με απευθείας χρήση των Inventory API.
* Μαζικές ενημερώσεις και διαγραφές. Με μαζικές ενημερώσεις και διαγραφές, έχουμε τη δυνατότητα να ενημερώσουμε ή να διαγράψουμε πολλαπλά SKU (stock-keeping unit) στον κατάλογο απογραφής από μία και μόνη πράξη.
* Όλες οι εργασίες που εκτελούνται κατά τη διάρκεια της εισαγωγής ή της εξαγωγής μπορούν να εκτελεστούν με μια συναλλαγή. Έτσι ώστε τα τυχόν λάθη που συμβαίνουν στη διαδικασία να αναιρεθούν
* Αναζήτηση πλήρους κειμένου. Όλα τα μεταδεδομένα (metadata) που σχετίζονται με το σύστημα απογραφών μπορούν να αναζητηθούν και να ερωτηθούν μαζί με τα μεταδεδομένα από το σύστημα καταλόγου.

## Χρήσιμοι σύνδεσμοι
* http://www.cs.wm.edu/~esmirni/Teaching/cs526/section1.3.pdf
* http://invenio.lib.auth.gr/record/115430?ln=fr
* http://www.dcag.com/webdocs/INVENT01.htm#_Toc533485697 
* Information Systems Inventory (isi) January 1994

Κατηγορία:Πληροφοριακά συστήματα
Συστημα απογραφης
Κατηγορία:Εφοδιαστική
Πανελλήνιο πρωτάθλημα ανώμαλου δρόμου γυναικών 1957

Το Πανελλήνιο πρωτάθλημα ανώμαλου δρόμου γυναικών 1957, διεξήχθη στις 10 Μαρτίου στην Δάφνη Αττικής, στο εκεί Γυμναστήριο της ΕΑΣΑ (Γυμναστικής Ακαδημίας), σε απόσταση 1.500μ. Πρωταθλήτρια στο ομαδικό αναδείχθηκε η **Ε.Α.Σ.Α.** (Γυμναστική Ακαδημία) για τέταρτη φορά στην ιστορία της, η οποία σημειωτέον κατέβασε τρεις ομάδες που κατέλαβαν και την 2η και 3η θέση.

## Ομαδική βαθμολογία

## Ατομικό

## Πηγές
* "Αθλητική Ηχώ", 11/3/1957.

Γυναικων
Κατηγορία:Στίβος το 1957
Κατηγορία:Δήμος Δάφνης - Υμηττού
Πανελλήνιο πρωτάθλημα ανώμαλου δρόμου γυναικών 1958

Το Πανελλήνιο πρωτάθλημα ανώμαλου δρόμου γυναικών 1958, διεξήχθη στις 9 Μαρτίου στη Νέα Φιλαδέλφεια, στο εκεί Γυμναστήριο της ΑΕΚ, σε απόσταση 1.500μ. Πρωταθλήτρια στο ομαδικό αναδείχθηκε η **Ε.Α.Σ.Α.** (Γυμναστική Ακαδημία) για πέμπτη φορά στην ιστορία της, η οποία ήταν η μόνη που κατέβασε πλήρη ομάδα.

## Ομαδική βαθμολογία

## Ατομικό

## Πηγές
* "Αθλητική Ηχώ", 10/3/1958.

Γυναικων
Κατηγορία:Στίβος το 1958
Κατηγορία:Δήμος Φιλαδελφείας-Χαλκηδόνος
D-STAR

Το D-STAR (Digital Smart Technologies for Amateur Radio - Έξυπνες Ψηφιακές Τεχνολογίες για τον Ραδιοερασιτεχνισμό) είναι ένα ανοικτό πρωτόκολλο ψηφιακής επικοινωνίας φωνής και δεδομένων το οποίο αναπτύχθηκε αρχικά από την Ιαπωνική Λίγκα Ραδιοερασιτεχνισμού (Japan Amateur Radio League) στα πλαίσια ερευνών για την εφαρμογή ψηφιακών τεχνολογιών στον Ραδιοερασιτεχνισμό.

## Παραπομπές


Κατηγορία:Ραδιοφωνική τεχνολογία
Πανελλήνιο πρωτάθλημα ανώμαλου δρόμου ανδρών 2000

Το **[[Πανελλήνιο πρωτάθλημα ανώμαλου δρόμου ανδρών]] 2000** διεξήχθη στις 13 Φεβρουαρίου στα Τρίκαλα. Πρωταθλητής αναδείχθηκε ο Χαραμής του ΠΑΟ Φλόγα Παγκρατίου για 5η συνεχόμενη χρονιά (απόσταση 12.000μ.), ενώ πρωταθλητής σύλλογος αναδείχθηκε ο Πανελλήνιος.

## Οι 3 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Αθλητική Ηχώ 14-2-2000 σελ. 37
* [Αποτελέσματα](https://web.archive.org/web/20111105123754/http://www.segas.gr/(S(uyridq55w5slzy55yw2y3dvd))/SEGAS/Results.aspx?pagenb=71917) Επίσημος ιστότοπος του ΣΕΓΑΣ

Ανδρων
Κατηγορία:Στίβος το 2000
Κατηγορία:Τρίκαλα
Διασυλλογικό πρωτάθλημα Ελλάδας μπριτζ ανδρών όπεν

Το **διασυλλογικό πρωτάθλημα Ελλάδας μπριτζ όπεν** ξεκίνησε το 1965 με την ίδρυση της Ελληνικής Ομοσπονδίας Μπριτζ.

## Παραπομπές


## Εξωτερικοί σύνδεσμοι
* Ιστότοπος Ελληνικής Ομοσπονδίας Μπριτζ (Ε.Ο.Μ.)
* Πρωταθλητές διασυλλογικών 1965-2015
* Νικητές Διασυλλογικού Πρωταθλήματος,(1965-2018), Ε.Ο.Μ. Αρχειοθετημένο στις 6 Δεκεμβρίου 2023. Ανακτήθηκε στις 28 Φεβρουαρίου 2024.

Μπριτζ οπεν
Κατηγορία:Μπριτζ στην Ελλάδα
Πανελλήνιο πρωτάθλημα ανώμαλου δρόμου γυναικών 1959

Το Πανελλήνιο πρωτάθλημα ανώμαλου δρόμου γυναικών 1959, διεξήχθη στις 22 Μαρτίου στο Λόφο Αρδηττού πίσω από το Παναθηναϊκό Στάδιο, σε απόσταση 1.500μ, η οποία τελικά αποδείχθηκε μικρότερη, από κάποιο λάθος στον υπολογισμό της. Πρωταθλήτρια στο ατομικό αναδείχθηκε για πέμπτη συνεχόμενη χρονιά η **[[Μάτα Μιχαλαρέα]]**, η οποία εν συνεχεία εγκατέλειψε τον αθλητισμό αήττητη επί πέντε έτη στο αγώνισμα αυτό. Στο ομαδικό το πρωτάθλημα κατέκτησε η **[[Παναχαϊκή]]** με επεισοδιακό τρόπο, αφού μαζί με τον Πανιώνιο απαίτησαν να μην θεωρηθούν οι σπουδάστριες αθλήτριές της ως μέλη της ομάδας της ΕΑΣΑ, όπως γινόταν τα προηγούμενα χρόνια, αλλά να βαθμολογηθούν ως μέλη του συλλόγου στον οποίο ανήκαν. Αρχικά, η ΕΑΣΑ απέσυρε τις αθλήτριές της αλλά τελικά αποφασίστηκε να γίνει ο αγώνας και να διευθετηθεί το ζήτημα στο τέλος. Τελικά, επικράτησε η άποψη της Γυμναστικής Ακαδημίας, την οποία δέχτηκε και η Παναχαϊκή, αφού έτσι κατέκτησε τον ομαδικό τίτλο, τον οποίο αν επέμενε στην αρχική της θλεση θα κατακτούσε ο Πανιώνιος, που έτσι κατέλαβε την 3η θέση. Ήταν η πρώτη φορά που μια επαρχιακή ομάδα κατέβασε πλήρη ομάδα.

## Ομαδική βαθμολογία

Η Κτενά και η Δαβάκη ήταν αθλήτριες του Πανιωνίου. Εάν η βαθμολογία τους μετρούσε υπέρ των κυανερύθρων, τότε ο Πανιώνιος με 19β θα τερμάτιζε πρώτος στο ομαδικό, δεδομένης της 1ης θέσης της Μιχαλαρέα στο ατομικό. Η δε ΕΑΣΑ θα έπαιρνε την 3η θέση.

## Ατομικό

## Πηγές
* "Αθλητική Ηχώ", 22/3/1959.
* "Αθλητική Ηχώ", 23/3/1959.

Γυναικων
Κατηγορία:Στίβος το 1959
Κατηγορία:Διοργανώσεις στίβου στην Αθήνα
Συστήματα αυτοματοποίησης γραφείου

Ο αυτοματισμός γραφείου αναφέρεται στην ποικιλία μηχανημάτων και λογισμικού ηλεκτρονικών υπολογιστών που χρησιμοποιούνται για την ψηφιακή δημιουργία, συλλογή, αποθήκευση, διαχείριση και αναμετάδοση πληροφοριών γραφείου που απαιτούνται για την εκπλήρωση βασικών καθηκόντων.

Η αποθήκη πρωτογενών πληροφοριών, η ηλεκτρονική μεταφορά, και η διαχείριση των ηλεκτρονικών επιχειρηματικών πληροφοριών περιλαμβάνουν τις βασικές δραστηριότητες ενός συστήματος αυτοματισμού γραφείου. Ο αυτοματισμός γραφείου βοηθά στη βελτιστοποίηση και αυτοματοποίηση των ήδη υπαρχόντων διαδικασιών γραφείου.

Η ραχοκοκαλιά του αυτοματισμού γραφείου είναι ένα τοπικό δίκτυο υπολογιστών (LAN), το οποίο επιτρέπει στους χρήστες να μεταφέρουν δεδομένα, μηνύματα ηλεκτρονικού ταχυδρομείου, ακόμα και φωνή, σε όλο το δίκτυο. Όλες οι λειτουργίες γραφείου, οι οποίες περιλαμβάνουν την υπαγόρευση, δακτυλογράφηση, αρχειοθέτηση, αντιγραφή, φαξ, τέλεξ, μικροφίλμ και διαχείριση αρχείων, τηλέφωνο και καθήκοντα τηλεφωνικού κέντρου, εμπίπτουν στην κατηγορία αυτή.

Ο όρος αυτοματισμός γραφείου ήταν δημοφιλής τη δεκαετία του 1970 και του 1980 μέχρι την στιγμή που ο υπολογιστής γραφείου ήρθε στο προσκήνιο.

Κατηγορία:Αυτοματισμός
Χρήστος Αβραμίδης

Ο **Χρήστος Αβραμίδης** (Τίκφες, 1892 - Αθήνα, Απρίλιος 1986) ήταν Έλληνας πολιτικός και στρατιωτικός.

## Βιογραφικά στοιχεία

Ο Χρήστος Αβραμίδης γεννήθηκε το 1892 στις Τίκφες της Μακεδονίας (*σήμερα στη [[Βόρεια Μακεδονία]])*. Καταγόταν από οικογένεια Μακεδονομάχων. Μέλος της οικογένειας ήταν ο Πέτρος Αβραμίδης, οπλαρχηγός της Μακεδονικής Επανάστασης του 1878, ενώ θείος του ήταν ο οπλαρχηγός Μακεδονικού Αγώνα Ιωάννης Ραδιναλής. Αποφοίτησε από τη Στρατιωτική Σχολή Ευελπίδων και αναδείχτηκε σε ανώτατο στρατιωτικό. Το 1916 ενώ υπηρετούσε με το βαθμό του λοχαγού στη Θεσσαλονίκη, έλαβε μέρος στο Κίνημα Εθνικής Αμύνης. Το 1944, μετά τη Συμφωνία της Καζέρτας και τη νέα Κυβέρνηση Γεωργίου Παπανδρέου που σχηματίστηκε στις 3 Σεπτεμβρίου με τη συμμετοχή του ΚΚΕ, ορίστηκε ως στρατιωτικός διοικητής Θεσσαλονίκης, ο Παυσανίας Κατσώτας, ενώ Γενικός Διοικητής Βορείου Ελλάδος, ορίστηκε ο Γεώργιος Μόδης. Στις 25 Οκτωβρίου, με την παραίτηση του Παναγιώτη Σπηλιωτόπουλου από στρατιωτικό Διοικητή Αττικής και την αντικατάστασή του από τον Παυσανία Κατσώτα, δημιουργήθηκε στρατιωτική Διοίκηση Βορείου Ελλάδος και προτάθηκε από το Γεώργιο Μόδη στον Γεώργιο Παπανδρέου, ο στρατηγός Χρήστος Αβραμίδης να αναλάβει Στρατιωτικός Διοικητής Βορείου Ελλάδος με έδρα τη Θεσσαλονίκη. Ο Χρήστος Αβραμίδης ανέλαβε τη θέση, μέσα σε μια χαώδη κατάσταση, λόγω συνεχών εμφύλιων διενέξεων. Μετά τον Εμφύλιο πόλεμο, πολιτεύτηκε με την Ένωση Κέντρου και εκλέχτηκε (1956 με τη Δημοκρατική Ένωση (Κόμμα Φιλελευθέρων) και 1964 με την Ένωση Κέντρου)βουλευτής Κιλκίς *(όπου είχε προσφύγει η οικογένειά του από τις [[Τίκφες]] μετά το [[1913]] και την κατάληψη της περιοχής από τους [[Σέρβοι|Σέρβους]])*. Αποστάτησε από την Ένωση Κέντρου το 1965 και συμμετείχε στην Κυβέρνηση Αθανασιάδη - Νόβα, ως υπουργός Βορείου Ελλάδος. Στη συνέχεια αποχώρησε από την πολιτική. Πέθανε όντας Αντιστράτηγος ε.α. και κηδεύτηκε στις 17 Απριλίου 1986 από τον ιερό ναό Αγίων Θεοδώρων του Πρώτου Νεκροταφείου, στην Αθήνα.

Γιος του ήταν ο επίσης πολιτικός Αλέξανδρος Αβραμίδης.

## Παραπομπές


Α
Κατηγορία:Ιστορία του Κιλκίς
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Κιλκίς
Κατηγορία:Έλληνες υπουργοί Βορείου Ελλάδος
Κατηγορία:Έλληνες στρατηγοί
Σεναριογράφος

right|thumb|300px|Σελίδα ενός σεναρίου
**Σεναριογράφος** αποκαλείται αυτός που γράφει το σενάριο ενός τηλεοπτικού ή κινηματογραφικού ή θεατρικού έργου. Ο σεναριογράφος όχι μόνο γράφει την υπόθεση του σχετικού έργου, αλλά είναι και αυτός που επινοεί και τους χαρακτήρες του έργου.
## Ορολογία
Στη εποχή του βωβού κινηματογράφου, οι συγγραφείς που θεωρούνται πλέον σεναριογράφοι υποδηλώνονταν με διάφορους όρους όπως φωτογράφος, συγγραφέας φωτογραφιών, δραματουργός φωτογραφιών και θεατρικός σεναριογράφος.  Ο ιστορικός σεναριογράφου Στίβεν Μάρας σημειώνει ότι αυτοί οι πρώτοι συγγραφείς θεωρούνταν συχνά ως συγγραφείς των ταινιών όπως παρουσιάζονται και υποστηρίζει ότι δεν μπορούν να εξισωθούν με ακρίβεια με τους σημερινούς σεναριογράφους επειδή ήταν υπεύθυνοι για ένα τεχνικό προϊόν, ένα σύντομο «σενάριο», ή «σύνοψη» που είναι μια γραπτή σύνοψη του τι πρόκειται να κινηματογραφηθεί.

## Επάγγελμα
Η σεναριογραφία είναι ελεύθερο επάγγελμα. Δεν απαιτείται εκπαίδευση για να είσαι επαγγελματίας σεναριογράφος, μόνο καλές ικανότητες αφήγησης και φαντασία. Οι σεναριογράφοι δεν είναι μισθωτοί υπάλληλοι αλλά συμβασιούχοι ελεύθεροι επαγγελματίες. Αυτό που διαχωρίζει έναν επαγγελματία σεναριογράφο από έναν ερασιτέχνη σεναριογράφο είναι ότι οι επαγγελματίες σεναριογράφοι συνήθως εκπροσωπούνται από ένα γραφείο ταλέντων. Επίσης, οι επαγγελματίες σεναριογράφοι συχνά δεν εργάζονται δωρεάν, αλλά οι ερασιτέχνες σεναριογράφοι συχνά εργάζονται χωρίς πληρωμή και θεωρούνται «συγγραφείς σε εκπαίδευση». Τα αυτόκλητα σενάρια γράφονται συνήθως από άγνωστους επαγγελματίες ή ερασιτέχνες σεναριογράφους.

Υπάρχει μια πληθώρα επίδοξων σεναριογράφων που προσπαθούν να εισέλθουν στην κινηματογραφική βιομηχανία, αλλά συχνά χρειάζονται χρόνια δοκιμής και λάθους, αποτυχίας και σκληρής επιμονής για να επιτευχθεί η επιτυχία. 

## Κινηματογραφική βιομηχανία
Κάθε σενάριο ξεκινά με μια σκέψη ή ιδέα, και οι σεναριογράφοι χρησιμοποιούν τις ιδέες τους για να γράψουν σενάρια, με σκοπό να τα πουλήσουν και να παραχθούν. Σε ορισμένες περιπτώσεις, το σενάριο βασίζεται σε ένα βιβλίο ή μια ιστορία ζωής ενός ατόμου, η οποία έχει προσαρμοστεί από τον σεναριογράφο. Τις περισσότερες φορές, ένα κινηματογραφικό έργο ξεκινά από έναν σεναριογράφο. Ο εμπνευστής του έργου αναλαμβάνει την αποκλειστική γραπτή εργασία.

Οι σεναριογράφοι που παρουσιάζουν συχνά νέα έργα, πρωτότυπα ή προσαρμοσμένα, συχνά δεν χρειάζεται να ανησυχούν για τον ανταγωνισμό για εργασίες και συχνά είναι πιο επιτυχημένοι. Όταν γίνεται λόγος για ένα έργο που θέλει να γίνει ένα κινηματογραφικό στούντιο, μια εταιρεία παραγωγής ή ένας παραγωγός, αναφέρονται ως «ανοιχτές» αναθέσεις. Οι ανοιχτές εργασίες είναι πιο ανταγωνιστικές. Εάν οι σεναριογράφοι ανταγωνίζονται για μια ανοιχτή εργασία, οι πιο καθιερωμένοι σεναριογράφοι συνήθως κερδίζουν τις αναθέσεις. Ένας σεναριογράφος μπορεί επίσης να προσεγγιστεί και να του προσφερθεί προσωπικά μια γραπτή εργασία.

## Παραπομπές

## Εξωτερικοί σύνδεσμοι
; Ψηφιακό αρχείο ΕΡΤ
* 


Κατηγορία:Συντελεστές του κινηματογράφου
1392 Πιερ

Ο **Πιέρ (Pierre)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,707. Ανακαλύφθηκε το 1936 από τον Γάλλο αστρονόμο Λουί Μπουαγιέ, που παρατηρούσε από το Αλγέρι και του έδωσε το όνομα ενός ανεψιού του.

## Φυσικά χαρακτηριστικά
Η μέση διάμετρος του Πιέρ εκτιμάται σε 26,44 χιλιόμετρα. Ο φασματικός τύπος του είναι **DX** (κατά Tholen), ενώ το γεωμετρικό άλβεδό του είναι 0,0519. Ο Πιέρ περιστρέφεται γύρω από τον εαυτό του μία φορά κάθε 18 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πιερ
1393 Σοφάλα

Η **Σοφάλα (Sofala)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,862. Ανακαλύφθηκε το 1936 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την επαρχία Σοφάλα της Μοζαμβίκης.

## Φυσικά χαρακτηριστικά
Τα φυσικά χαρακτηριστικά της Σοφάλα είναι άγνωστα. Η Σοφάλα περιστρέφεται γύρω από τον εαυτό της μία φορά κάθε 8 περίπου ώρες, χωρίς αυτό να είναι βέβαιο.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σοφαλα
Ιωάννης Χασλαμαΐδης

Ο **Ιωάννης Χασλαμαΐδης** είναι Έλληνας παλαίμαχος αθλητής της πετοσφαίρισης. Γεννήθηκε στην Κομοτηνή το 1963. Έχει ύψος 2,00 μέτρα και αγωνίστηκε στις θέσεις του ακραίου, του διαγώνιου και του κεντρικού.

Ξεκίνησε το Βόλεϊ το 1979 στον Γ.Α.Σ. Κομοτηνή στο περιφερειακό πρωτάθλημα, απ' όπου την επόμενη χρονιά μετεγγράφηκε στον Ηρακλή Θεσσαλονίκης (Α΄ Εθνική). Στη συνέχεια, αγωνίστηκε 2 σεζόν στον Α.Ο. Νηρέας Κολωνού (Α΄ Εθνική) και επέστρεψε ξανά στον Ηρακλή Θεσσαλονίκης (Α΄ Εθνική).

Τα επόμενα τρία χρόνια αγωνίστηκε στο νεοφώτιστο στην Α΄ Εθνική Α.Ο. Ορεστιάδας, επιστρέφοντας το 1989 στην Κομοτηνή και συγκεκριμένα στην Α.Ε. Κομοτηνής, η οποία ανέβηκε στην Α΄ Εθνική. Στη συνέχεια αγωνίστηκε με την Α.Ε. Κομοτηνής στην Α2, Β΄ Εθνική και Γ΄ Εθνική. Είναι 5 φορές διεθνής. Το 2003 αγωνίστηκε για τελευταία φορά στη Β΄ Εθνική και αποσύρθηκε από την ενεργό δράση.

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Ηρακλή Θεσσαλονίκης
Λίρα της Μπιάφρα

Η **λίρα της Μπιάφρα** αποτέλεσε βραχύβιο νόμισμα της επίσης βραχύβιας δημοκρατίας της Μπιάφρα μεταξύ των ετών 1968 και 1970. Υποδιαιρούταν σε 20 σελίνια, και κάθε σελίνι σε 12 πένες (1λίρα= 240 πένες).

## Ιστορικό
Ως αποτέλεσμα του εμφυλίου πολέμου στη Νιγηρία με αφορμή την προσπάθεια αποσκίρτησης και ανεξαρτητοποίησης τμήματος της χώρας, ιδρύθηκε το βραχύβιο κράτος της Μπιάφρα το οποίο τελικά κατελήφθη το 1970 από τις ομοσπονδιακές δυνάμεις της Νιγηρίας

Το διάστημα αυτό η Μπιάφρα εξέδωσε νόμισμα το οποίο δεν αναγνωρίστηκε επίσημα από τον υπόλοιπο κόσμο ήταν όμως σε χρήση στην Μπιάφρα από το 1968 έως το 1970. Τόσο τα κέρματα όσο και τα χαρτονομίσματα της λίρας της Μπιάφρα είναι περιζήτητα ως συλλεκτικά αντικείμενα ακόμα και 4 δεκαετίες μετά την πρώτη τους έκδοση 

## Κέρματα

Το 1969 κόπηκε σειρά κερμάτων από αλουμίνιο με τις εξής ονομαστικές αξίες:
*3 πένες
*6 πένες
*1 σελίνι
*2 ½ σελίνια

## Χαρτονομίσματα
Τα πρώτα χαρτονομίσματα με ονομαστικές αξίες των 5 σελινίων και 1 λίρας τέθηκαν σε κυκλοφορία για πρώτη φορά στις 29 Ιανουαρίου 1968. Το Φεβρουάριο του 1969 εκδίδεται δεύτερη σειρά χαρτονομισμάτων με τις εξής ονομαστικές αξίες:
*5 σελίνια
*10 σελίνια
*1 λίρα
*5 λίρες
*10 λίρες

## Εξωτερικοί σύνδεσμοι
*Χαρτονομίσματα της λίρας 
*Κέρματα της λίρας

## Παραπομπές


Κατηγορία:Ιστορικά νομίσματα
Κατηγορία:Οικονομία της Νιγηρίας
Κατηγορία:Ιστορία της Νιγηρίας
Κατηγορία:Μπιάφρα
Η Εμμονή της Μνήμης

***Η εμμονή της μνήμης*** είναι ελαιογραφία σε καμβά (1931) του Νταλί. Η σκηνή που απεικονίζεται είναι η πραγματική έρημος κοντά στην Καταλονία της Ισπανίας, όπου έμενε ο Νταλί. Τα ρολόγια που λιώνουν αντιπροσωπεύουν το χάσιμο της σημασίας του χρόνου που θέλει να δείξει ο Νταλί. Τα μυρμήγκια που περπατούν πάνω στο ρολόι αντιπροσωπεύουν τη φθορά του χρόνου. Ο τίτλος του έργου αφορά την ικανότητα της μνήμης να συγκρατείται στον χρόνο, καθώς αυτός φθείρεται γύρω της.

Σε όλα τα έργα του, η μεγαλύτερη συνεισφορά του Νταλί στις υπερρεαλιστικές ζωγραφιές ήταν η «παρανοϊκή-κριτική μέθοδός» του, που του επέτρεψε να ζωγραφίζει και να βλέπει δύο διαφορετικά πράγματα στην ίδια στιγμή, στην περίπτωση αυτή ο χρόνος και η φύση. Αυτή η παράξενη έννοια έκανε τις ζωγραφιές του ασυνήθιστες, φανταστικές και μερικές φορές κάπως ανησυχητικές. Αυτά τα τρία χαρακτηριστικά φαίνονται στην Εμμονή Της Μνήμης.

Είναι η πιο διάσημη εικόνα του Νταλί – αυτή όπου η εμμονή της μνήμης γεμίζει την έρημη χώρα. Τούτη η εικόνα, που τρία χρόνια αργότερα (και μέσα από μια περιπετειώδη διαδρομή) κατέληξε στο Μουσείο Μοντέρνας Τέχνης της Νέας Υόρκης, στάθηκε η γέφυρα για την «κατάκτηση» της Αμερικής από τον Νταλί· το πρώτο ταξίδι του εκεί έγινε το 1934 με πεντακόσια δολάρια που του δώρισε ο Πικάσο.

Κατηγορία:Πίνακες του 1931
Κατηγορία:Πίνακες του Σαλβαδόρ Νταλί
Κατηγορία:Έργα σουρεαλιστικής ζωγραφικής
Κατηγορία:Πίνακες του Μουσείου Μοντέρνας Τέχνης (Νέα Υόρκη)
Πέτρος Βαγιόπουλος

Ο **Πέτρος Βαγιόπουλος** (7 Σεπτεμβρίου 1949) είναι Έλληνας συνθέτης.

## Βιογραφία
Γεννήθηκε στις 7 Σεπτεμβρίου 1949 στους Σοφάδες Καρδίτσας. 

Σπούδασε Μαθηματικός στη Θεσσαλονίκη και ήταν επί δεκαετία ιδιοκτήτης και διευθυντής φροντιστηρίων Ανωτάτων Σχολών. Παράλληλα, από μαθητής ασχολήθηκε με τη σύνθεση. 

Το 1977 συνεργάστηκε με τον ποιητή Δημήτρη Χριστοδούλου. Το 1983 γνώρισε τον Μανώλη Ρασούλη και συνεργάστηκαν για 30 χρόνια σε πολλούς δίσκους και συναυλίες. Μερικές από τις επιτυχίες που έγραψαν μαζί είναι τα «Νιώσε με», «Πότε Βούδας πότε Κούδας», «Το βαλς», «Ρωσικά μου μάτια», «Γεια σου κυρ Εισαγγελέα», «Τα πάντα ρει», «Το καλύτερο μπεγλέρι», «Όνειρό μου και ζωή μου», «Βαλκανιζατέρ», «Τίποτα δε χάνεται», «Κακοί ντυθήκανε καλοί».

Συνεργάστηκε με τους Γιάννη Λογοθέτη (ΛΟΓό), Λευτέρη Παπαδόπουλο, Ηλία Κατσούλη, Γ. Κλεφτογιώργο, Π. Αμπαζή, Ησαΐα Παπαδοπούλου, Αντώνη Παπαϊωάννου, Γ. Βρούβα, Μ. Γραμμένο, Βασ. Παπαδόπουλο, Δημήτρη Τσιάκα.

Τραγούδια του έχουν ερμηνεύσει οι Νίκος Παπάζογλου, Γλυκερία, Ελένη Βιτάλη, Ορφέας Περίδης, αδελφοί Κατσιμίχα, Νένα Βενετσάνου, Μανώλης Μητσιάς, Κώστας Μακεδόνας,  Δημήτρης Μπάσης, Πασχάλης Τερζής, Λεωνιδας Βελής, Λάμπρος Καρελάς, Ναταλία Ρασούλη, Γιώργος Μαργαρίτης, Μπάμπης Τσέρτος, Χριστίνα Μαραγκόζη, Ελένη Λεγάκη, Αγάθωνας, Νίκος Ζιώγαλας, Φοίβος Δεληβοριάς, Ελένη Τσαλιγοπούλου, ΣΟΥΑΡέ, Οπισθοδρομικοί, Θοδ. Παπαδόπουλος, Γιάννης Εμμανουηλίδης, Ανθή Κουφουδάκη, Μαρίζα Κωχ, Τάκης Λιβανός, Χριστιάνα Γαλιάτσου και Μανώλης Λιδάκης.

## Παραπομπές


Κατηγορία:Έλληνες συνθέτες